b"\n_START_ARTICLE_\nHabitatge al carrer Seix i Faya, 18\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici situat al carrer Seix i Faya. L'edifici consta d'una construcci\xc3\xb3 que presenta un llenguatge certament ecl\xc3\xa8ctic, barrejant elements classicistes i d'altres modernistes. Es segueix amb la simetria dels vans, tret caracter\xc3\xadstic d'aquesta \xc3\xa8poca, tot i que els elements decoratius varien a cada planta. La planta baixa destaca pel revestiment amb bandes horitzontals que neixen de l'arc central. Les llindes s\xc3\xb3n decorades amb relleus de motius vegetals emmarcant una petxina, elements que es repeteixen en les llindes del pis superior. Dels dos pisos superiors destaquen les balconades, que presenten un perfil ondulant. A m\xc3\xa9s, la planta baixa i el primer pis s\xc3\xb3n emmarcats per un trencad\xc3\xads policrom, a la manera modernista."